A mostani törvények szerint a budapesti Közép-európai Egyetem Csehországban sem működhetne – nyilatkozta Ales Rozehnal neves cseh jogász a Mladá Fronta Dnes című napilapban.

A jogász elmondta, hogy azt, amit az Európai Unió felró Budapestnek, tehát azt a követelést, hogy egy Magyarországon működő egyetem a származási országban is folytasson egyetemi tevékenységet, a cseh törvények is tartalmazzák.

Csehországban sem lehetne CEU

A cseh jogrendben ezt a követelést a hatályos felsőoktatási törvény külföldi egyetemek csehországi tevékenységét szabályozó paragrafusa tartalmazza.

Nálunk ezt az alacsony színvonalú, gyakran fiktív, például az Ukrajnából származó főiskolák elleni védelemként fogadták el - emlékeztetett a cseh jogász.